Поштовани,

Народни музеј Србије, према плану и програму издавачке делатности у 2024. години, припрема наредну свеску ЗБОРНИКА НАРОДНОГ МУЗЕЈА XXVI-2 (историја уметности).

Радови предвиђени за објављивање у овој свесци могу се односити на теме проистекле из истраживања у области историје и теорије ликовних уметности и визуелне културе, ликовне критике, музејских збирки – колекције ликовне и примењене уметности, музеологије и заштите културних добара (укључујући домен музејске едукације, конзервације и рестаурације, примене савремених информационих технологија у музејској пракси), или представљати приказ књиге, саопштење са научног скупа или прилог типа *In memoriam*.

Овом приликом позивамо Вас да својим учешћем допринесете реализацији новог броја Зборника Народног музеја. Молимо Вас да тему свог рада као и апстракт приложите између **15. и 25. децембра 2023. године**, а рад доставите најкасније до **15. април 2024.** **године**. Сви достављени радови биће рецензирани.

Упутствo са техничким подацима за припрему и предају радова за ЗБОРНИК НАРОДНОГ МУЗЕЈА XXVI-2 (историја уметности) дато је у прилогу позивног писма, а у PDF формату, у одељку *Издања*, може се преузети са сајта Народног музеја у Београду: [www.narodnimuzej.rs](http://www.narodnimuzej.rs/) .

Молимо Вас да своје пријаве са апстрактима, а затим и радове, доставите секретару Редакције Јелени Дергенц (адреса: Народни музеј, Трг Републике 1а, 11000 Београд, тел. 060/807-5102, e-mail: j.dergenc@narodnimuzej.rs ), према наведеним терминима.

С поштовањем,

 Бојана Борић Брешковић

 ДИРЕКТОР